**NATJEČAJ ZA RADNO MJESTO**

**STRUČNI SURADNIK ZA GRAĐEVINSKE POSLOVE**

**RADNO MJESTO**

Mjesto rada: Osijek, Osječko – baranjska županija

Broj traženih radnika: 1

Vrsta zaposlenja: na neodređeno

Radno vrijeme: puno radno vrijeme

Smještaj: nema smještaja

Prijevoz: u cijelosti

Natječaj vrijedi od: 17.09.2025.g

Natječaj vrijedi do: 03.10.2025.g.

**POSLOPRIMAC:**

Opći uvjeti:

* diplomirani inženjer/magistar inženjer građevinske ili arhitektonske struke

Posebni uvjeti:

* min. 10 godina radnog iskustva u struci
* članstvo u Hrvatskoj komori inženjera građevinarstva / arhitekata
* iskustvo u vođenju i realizaciji projekata
* poznavanje rada u Microsoft Office programima
* poznavanje engleskog ili njemačkog jezika

Ostale informacije: NATJEČAJ

za izbor kandidata za obavljanje poslova:

STRUČNI SURADNIK ZA GRAĐEVINSKE POSLOVE – 1 izvršitelj, neodređeno vrijeme uz probni rad.

Opis poslova:

* Vođenje i nadzor najzahtjevnijih projekata Društva, pružanje savjeta i stručne pomoći nadređenom, stupanj samostalnosti koji uključuje rad u skladu s općim i specifičnim uputama nadređenog
* Obavlja sve poslove vezane uz pripremu tehničke i druge dokumentacije za projektiranje i izgradnju objekata koji su u obuhvatu poslovanja Društva
* Obavlja sve aktivnosti tijekom izgradnje objekata koji su u obuhvatu poslovanja Društva te nadzire rad izvođača, a o eventualnim propustima i zapažanjima dužan je izvijestiti Upravu Društva te sve ostale nadležne osobe i institucije
* Priprema i prati provođenje upravnih postupaka suglasnosti i dozvola i osigurava pravodobno ishođenje svih potrebnih akata kojima je uređena gradnja
* Koordinira izradu tehničke dokumentacije za postupke javne nabave
* Kontrolira i prati financijsko izvršenje ugovora (za projektoranje i građenje), kroz ispostavljene situacije te daje mišljenja i prijedloge
* Vodi brigu o ispravnosti i funkcionalnosti te stanju zgrada i drugih objekata te je odgovoran za isto
* Prati tehnologije zbrinjavanja otpada, kontrolira donošenje i primjenu propisa iz područja građenja, zaštite okoliša i postupanja s otpadom
* Otklanja ili organizira otklanjanje svih nedostataka, oštećenja i sl. na zgradama i drugim objektima nastalih tijekom rada
* Daje inicijative za unapređenje rada u područjima svog djelovanja
* obavlja i druge poslove iz svog djelokruga
* po nalogu nadređenoga obavlja i druge poslove

Koeficijent složenosti posla:

Sukladno Pravilniku o plaćama i Pravilniku o organizaciji i sistematizaciji radnih mjesta EKOS d.o.o. koeficijent složenosti poslova za radno mjesto Stručni suradnik za građevinske poslove sukladno raspisanim općim i posebnim uvjetima iznosi 4,2.

Uz pisanu prijavu za natječaj koja mora sadržavati naznaku radnog mjesta i vrstu radnog odnosa za koje se prijavljuje, kandidat je u obvezi dostaviti:

* životopis
* dokaz o odgovarajućoj razini obrazovanja i struci ( preslika diplome)
* dokaz o članstvu u Hrvatskoj komori inženjera građevinarstva / arhitekata
* dokaz o radnom iskustvu (elektroničnki zapis o radno pravnom statusu – e radna knjižica)
* potvrda o nekažnjavanju

**POSLODAVAC:**

EKOS d.o.o., za gospodarenje otpadom, Trg Lava Mirskog 3 A, 31 000 Osijek

Prijave na natječaj podnose se na adresu: EKOS d.o.o. Trg Lava Mirskog 3 A, 31 000 Osijek ili na e-mail: [ekos@ekos-orlovnjak.hr](mailto:ekos@ekos-orlovnjak.hr)

NAPOMENE:

Kandidat koji, prema posebnim propisima, ostvaruje pravo prednosti pri zapošljavanju dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje tog prava, dužan je uz prijavu na natječaj priložiti sve dokaze o ispunjavanju traženih uvjeta, kao i svu propisanu dokumentaciju prema posebnom propisu.

Kandidat koji se poziva na pravo prednosti prilikom zapošljavanja u skladu s člankom 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23) uz prijavu na natječaj dužan je priložiti, pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: [popis dokaza za ostvarivanje prava prednosti pri zapošljavanju- ZOHBDR 2021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju u skladu s čl. 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) uz prijavu na javni natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.)

Poslodavac zadržava pravo zatražiti provjeru načina prestanka rada kod bivšeg poslodavca, provjeru diplome, dodatno testirati i vrednovati kandidate, poništiti oglas kao i ne prihvatiti niti jednu zaprimljenu ponudu.

O rezultatima natječaja kandidati će biti obaviješteni putem web stranice [EKOS](https://www.ekos-orlovnjak.hr/).